Jasenica (okres Považská Bystrica)

náhľad|Obec Jasenica zo severozápadu
náhľad|Pri kríži
Jasenica (, do roku 1924 Malá Jesenica a Veľká Jesenica, 1924-1946 Jesenica, od roku 1946 Jasenica) je obec na Slovensku v okrese Považská Bystrica.

 Geografická poloha 
Obec Jasenica leží v regióne Horné Považie, v Trenčianskom kraji, v okrese Považská Bystrica. Nachádza sa na začiatku Papradnianskej doliny.

Obec susedí z juhu s mestkými časťami Považskej Bystrice - Šebešťanová a  Podvažie, zo severu  hraničí  s obcou Stupné, zo západu s obcou Udiča a z východu s obcou Hvozdnica. Na východe hraničí na krátkom úseku aj s mestom Bytča - časť Mikšová. 

 Dejiny 

 Písomná zmienka 
Prvá písomná zmienka o obci pochádza z roku 1269 v súpise majetku nitrianskeho biskupstva z roku 1269 na severozápadnom Slovensku (za čias biskupa Vincenta II.) sa spolu s Bytčou a Urbanovom (dnes miestna časť obce Maršová – Rašov) ešte pod názvom „Jezencha“, čím sa radí medzi najstaršie v okrese Považská Bystrica.

 Majetok rodu Suňogovcov a rozdelenie obce 
Do majetku nitrianskeho biskupstva však Jasenica patrila až do roku 1394, keď nitriansky biskup Michal II. s podporou nitrianskej kapituly predal Mikulášovi Suňogovi (Szúnyogh, Zvnyvgdictus) z Abova a jeho synom právo richtárstva v dedine Jasenica. Jeho potomkovia sa do trenčianskej oblasti vysťahovali a začali si písať prídomok z Jasenice.

Chotár vtedajšej Jasenice bol oveľa väčší ako je dnes. Podľa histórie obcí Papradna a Brvnišťa chotár Veľkej Jasenice siahal až do týchto končín. Keď v 14. storočí začala do severnej časti Papradňanskej doliny prúdiť valašská kolonizácia, určovaná feudálnym panstvom Bytča, z pôvodného chotára Veľkej Jasenice sa neskôr v 15. storočí vyčlenil ucelený Papradňanský chotár. Potomkovia tejto kolonizácie v 16. storočí založili tiež v pôvodnom chotári Veľkej Jasenice obec Brvnište.

Pôvodný majetok nitrianskeho biskupstva sa zakrátko rozčlenil na dve obce: Malá Jasenica a Veľká Jasenica. Stalo sa tak pravdepodobne v polovici 16. storočia, keď sa majiteľmi panstva v Bytči stali Thurzovci, ktorí preberali bývalý majetok Nitrianskeho biskupstva. Malá Jasenica prešla pod majetok panstva Bytča (uvádza sa v jeho urbári v roku 1592,1673 a 1721) a Veľká Jasenica pod šľachtický rod Suňogovcov.

Od roku 1536 patrila časť Jasenice aj bratom Jánovi a Rafaeolovi Podmanickým (lúpežní rytieri, potomkovia uhorského šľachtického rodu na Považí), ktorý ju dostali darom od Jána Zápolského.

 Spojenie Malej a Veľkej Jasenice 
Dve samostatné dedinky Malá Jasenica a Veľká Jasenica sa po dlhom čase, keď boli vlastnené rôznymi vlastníkmi, zjednotili v roku 1924 do jednej obce s názvom Jesenica. V roku 1946 sa pomenovanie obce úradným rozhodnutím zmenilo na Jasenica.

 Historické pamiatky 
Nachádzajú sa tu dve historické pamiatky, ktoré boli zaradené do súboru národných pamiatok.
 Rímskokatolícky Kostol sv. Michala Archanjela. Neskorobarokový, jednoloďový kostol, bol postavený v roku 1781 na mieste staršieho kostola z 13. storočia. Nachádzajú sa v ňom tri vzácne barokové oltáre. Hlavný oltár - Oltár sv. Michala Archanjela a dva bočné oltáre: Oltár Zvestovania Pána a Oltár Korunovania Panny Márie. Do súčasnosti prešiel viacerými úpravami interiéru aj exteriéru. Posledná veľká oprava kostola sa uskutočnila v roku 2002.

 Kaštieľ v Jasenici – renesančný kaštieľ Suňogovcov z roku 1526. Budova kaštieľa prešla mnohými slohovými úpravami, poslednou na prelome 19. a 20. storočia. V 20. storočí objekt chátral. Až v roku 2004 sa začala rekonštrukcia, ktorá bola ukončená v roku 2005. 

 Náboženstvo 
V Jasenici je zriadená Rímskokatolícka farnosť sv. Michala Archanjela, ktorá v sebe združuje aj dve priľahlé obce: Stupné a Podvažie. Podľa právneho usporiadania patrí táto farnosť do Žilinskej diecézy. Správcom farnosti je Ing. Igor Škrabák.

 Turistika 
Okolie obce ponúka množstvo príležitostí milovníkom letnej aj zimnej turistiky.

 Letná turistika 
V okolí sa nachádza viacero prírodných rezervácií.

 Hradište (cca 2 km)
 Prírodná rezervácia Klapy, ľudový názov „Cigánka“ (cca 4 km)
 Chránená krajinná oblasť Javorníky (cca 18 km) – najvyšší vrch Veľký Javorník ()
 Považský hrad (5 km) – zrúcanina hradu

 Zimná turistika 
 Lyžiarske stredisko Papradno – Podjavorník (16 km)

 Galéria 

 Referencie 

 Iné projekty 

 Externé odkazy 



Kategória:Obce okresu Považská Bystrica